Lenga Atsiri utawa asring diarani volatile oil utawa essential oil ya iku cairan kentel sing ora bisa nyampur ing banyu.[1] Lenga atsiri ngandhut senyawa-senyawa sing gandané saka manéka jinis tetanduran.[1] Lenga atsiri padatan dikasilaké kanthi cara destilasi, uga bisa dikasilaké kanthi prosès ekspresi lan ekstrasi pelarut.[1] Lengan atsiri digunakaké kanggo minyak wangi, wedhak, kanggo rasa ing panganan lan ombé-ombénan, uga ing prodhuk-prodhuk kanggo ngresiki piranti omahan.[1] Lenga atsiri uga bisa digunakaké kanggo kasarasan, tuladhané ngrumat kulit nganti nambani kanker.[1] Nanging, kagunan utama lenga atsiri saiki ya iku kanggo kapreluan aromaterapi, salah sawijiné tetamba alternatif sing mènèhi èfèk nambani sawatara penyakit.[1] Lenga atsiri dikasilaké saka prosès penyulingan buwah, godhong, lan oyod tanduran atsiri.[2] Sawatara jinis tanduran atsiri sing tuwuh subur ing Indhonésia ya iku pala, cengkèh, nilam, serei, oyod wangi, panili, kayu manis, lsp.[2]